Sindrom bijelog nosa
Sindrom bijelog nosa (engleski: White nose syndrome - WNS) je slabo shvaćena bolest vezana za uginuće više od milion šišmiša. Ovo stanje, imenovano po prepoznatljivoj gljivičnoj izraslini oko njuške i na krilima većine oboljelih životinja, prvi put je primjećeno u pećini u okrugu Schoharie, New York, SAD, u februaru 2006. Nakon toga bolest se proširila na druge pećine u državi New York, a zatim i u ostale američke savezne države, kao i u Kanadu. U proljeće 2010. godine, ova bolest je nađena u preko 115 pećina i rudnika širom sjeveroistočnog dijela SAD-a, kao i južno u državi Tennessee, zapadno u Oklahomi, kao i u kanadskim provincijama Quebec i Ontario.